РЕГЛАМЕНТ ЗА ПРОВЕЖДАНЕ НА КОНКУРС
„Будителите на моя роден край, които трябва да помним“
Евродепутатът Асим Адемов, съвместно с РУО - Смолян, организират конкурс за мултимедийна презентация по повод 1 ноември – Ден на народните будители.
I. ЦЕЛИ: 
1. Да насочи вниманието на учениците към историческата памет за личности от родния ни край, които са отдали своя живот за съхраняване на българското съзнание и свободолюбие, българския дух и сила. 
2. Да се изложат важни факти и събития за будителите от родния край, които са значими за съхраняване на българската идентичност и мястото ни в европейското културно наследство.
3. Да предизвика интерес у младите хора да откриват будителите на родния си край и да представят тяхното дело. 
4. Да осъзнаят ролята на културното наследство за формиране на националната идентичност. 
 II. УСЛОВИЯ ЗА УЧАСТИЕ: 
1. Право на участие в конкурса имат ученици от 8 до 12 клас от област Смолян.
2. Презентациите трябва да включват данни за народни будители от родния край на участниците; запознаване с тяхното дело за съхраняване на българския дух и идентичност, мястото им в европейското културно наследство; паметници и символи в региона, които са израз на почит и признателност към тяхното дело.
3. Желаещите трябва да представят 1 презентация по зададената тема, която да е до 20 слайда. Да е създадена на програма Power Point.  
[bookmark: _GoBack]4. На първия слайд се представя темата, а последният трябва да съдържа: населено място, трите имена на ученика, години, клас, училище, e-mail, телефон. 
5. Срок за изпращане на презентациите - до 01.12.2019 г. /включително/ 
III. КРИТЕРИИ ЗА ОЦЕНКА
1. Тематична обвързаност и логично организирано съдържание с изразен творчески подход.
2. Достоверност и точност при излагане на фактите, при които да бъдат коректно използвани разнообразни исторически извори и литературни публикации.
3. Съответствие на технически изисквания към презентациите, посочени в УСЛОВИЯТА ЗА УЧАСТИЕ.
4. Дигитални и художествени умения за създаване на мултимедийната  презентация 
  
IV.КЛАСИРАНЕ 
1. Жури ще оценява презентациите от 2.12.2019 до 15.12.2019 г.
Състав на журито за област Смолян /или др./:
- Валя Василева – директор на РИМ "Стою Шишков"– Смолян
- Милена Рашкова – учител по Български език и литература
- Ирена Недева – учител по информационни технологии 
2. Имената на победителите ще бъдат обявени на Фейсбук страницата на евродепутата Асим Адемов, както и в неговия сайт asim-ademov.eu на 19.12.2019 г.
V. НАГРАЖДАВАНЕ
1. Награждаването ще се извърши по време на тържествена церемония в периода между 10-30 януари 2020г. Точната дата и място на събитието ще бъдат допълнително уточнени.  
2. Ще бъдат връчени 3 награди: 
- голямата награда е посещение в Европейския парламент в Брюксел 
 - две поощрителни предметни награди
3. Не се предоставя парична равностойност на спечелената награда. Наградата е лична и не може да се преотстъпва на трето лице.
VI. ОБЩИ УСЛОВИЯ НА КОНКУРСА

1.Всеки желаещ може да участва в конкурса като изпрати попълнен Формуляр за участие и самата презентация на е-mail адрес: mep.gerb.smolian@gmail.com. 
Презентацията може да бъде предоставена и на електронен носител в Информационния офис на евродепутата Асим Адемов: гр. Смолян, бул. България №14.  
2.За участниците до 18-годишна възраст се изисква съгласие от страна на родител/настойник, което задължително се отбелязва във Формуляра за участие.
3.Организаторите си запазват правото да не допускат до участие в конкурса презентации, които са извън темата на конкурса или в противоречие с общоприетите морални норми. До участие в конкурса няма да бъдат допускани кандидати с изпратени непълни данни или липсващи документи.
4.С изпращането на презентацията и попълнения коректно Формуляр за участие участниците декларират, че са запознати с Регламента на конкурса и го приемат.

Конкурсът е съвместен проект на Информационните офиси в България на евродепутата от ЕНП Асим Адемов – Бургас, Благоевград, Кърджали, Разград, Търговище, Смолян, Сливен.

За повече информация: 
Димитрина Павлова, 0884 800 259
С пожелание за творческо вдъхновение!
